text: — Творчая сустрэча з паэткай Антанінай Хатэнка і спявачкай Таццянай Грыневіч. Летась гэта быў такі спарынг паміж знаўцамі беларускай мовы. Я лічу, што такія імпрэзы павінны быць і іх трэба праводзіць шырэй: не толькі ў музеях, а ўвогуле ў культурных установах, школах. Каб прыцягваюць большую ўвагу да праблем мовы, бо яны сапраўды існуюць.
  У музеі са снежня праходзіць выстава беларускіх кніг ХХ стагоддзя. Выстава прымеркавана да «пяцісотгоднасці» – 500 гадоў таму Францыск Скарына распачаў беларускае кнігадрукаванне.
  Паводле Юрыя Зялевіча, з кнігадрукаваннем на роднай мове таксама ёсць праблемы. Трэба гэтае пытанне падымаць на вышэйшым узроўні. Шмат ёсць недрукаваных пісьменнікаў і літаратараў, кнігі якіх ляжаць у шуфлядах.